CELEX: 32013R1418
Language: sl
Date: 2013-12-17 00:00:00
Title: Izvedbena uredba Komisije (EU) št. 1418/2013 z dne 17. decembra 2013 glede načrtov proizvodnje in trženja v skladu z Uredbo (EU) št. 1379/2013 Evropskega parlamenta in Sveta o skupni ureditvi trgov za ribiške proizvode in proizvode iz akvakulture

28.12.2013   
            
            
               SL
            
            
               Uradni list Evropske unije
            
            
               L 353/40
            
         
      IZVEDBENA UREDBA KOMISIJE (EU) št. 1418/2013
   z dne 17. decembra 2013
   glede načrtov proizvodnje in trženja v skladu z Uredbo (EU) št. 1379/2013 Evropskega parlamenta in Sveta o skupni ureditvi trgov za ribiške proizvode in proizvode iz akvakulture
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz akvakulture (1) ter zlasti člena 29,
   ob upoštevanju naslednjega:
   
               (1)
            
            
               Organizacije proizvajalcev za ribištvo in akvakulturo bi morale prispevati k uresničevanju ciljev skupne ribiške politike in skupne ureditve trgov za ribiške proizvode in proizvode iz akvakulture.
            
         
               (2)
            
            
               Uredba (EU) št. 1379/2013 zlasti določa, da organizacije proizvajalcev ribiških proizvodov uporabljajo ukrepe za spodbujanje trajnostnih ribolovnih dejavnosti, zmanjšanje naključnega ulova, izboljšanje sledljivosti ribiških proizvodov in odpravljanje nezakonitega, neprijavljenega in nereguliranega ribolova ter da organizacije proizvajalcev proizvodov iz akvakulture uporabljajo ukrepe za spodbujanje trajnostne akvakulture, preverjanje skladnosti z nacionalnimi strateškimi načrti in zagotavljanje trajnostne akvakulture.
            
         
               (3)
            
            
               Uredba (EU) št. 1379/2013 poleg tega določa, da organizacije proizvajalcev ribiških proizvodov in proizvodov iz akvakulture uporabljajo ukrepe za izboljšanje trženja proizvodov in gospodarskega donosa proizvajalcev, stabilizacijo trga ter zmanjšanje okoljskega vpliva ribolovnih dejavnosti.
            
         
               (4)
            
            
               Načrti proizvodnje in trženja, ki jih organizacije proizvajalcev predložijo svojim pristojnim nacionalnim organom, bi morali biti namenjeni uresničevanju ciljev skupne ureditve trgov za ribiške proizvode in proizvode iz akvakulture.
            
         
               (5)
            
            
               Za olajšanje enotnega izvajanja načrtov proizvodnje in trženja s strani vseh organizacij proizvajalcev ter za zagotovitev, da struktura načrtov odraža prispevek k uresničevanju ciljev iz členov 3 in 7 Uredbe (EU) št. 1379/2013, bi Komisija morala določiti enotno obliko.
            
         
               (6)
            
            
               Treba bi bilo določiti enotne roke za predložitev načrtov proizvodnje in trženja, da se omogoči pravočasna odobritev navedenih načrtov glede na potrebo po pripravi ustreznega finančnega načrtovanja za finančno podporo, ki bi bila na voljo za izvajanje navedenih načrtov na podlagi prihodnjega pravnega akta Unije, ki bo določil pogoje za finančno podporo pomorski in ribiški politiki za obdobje 2014–2020.
            
         
               (7)
            
            
               Ukrepi iz te uredbe so v skladu z mnenjem Preiskovalnega odbora za ribiške proizvode in proizvode iz akvakulture –
            
         SPREJELA NASLEDNJO UREDBO:
   Člen 1
   Oblika in struktura načrtov proizvodnje in trženja
   Oblika in struktura načrtov proizvodnje in trženja iz člena 28 Uredbe (EU) št. 1379/2013 (v nadaljnjem besedilu: načrti) se določita v Prilogi k tej uredbi.
   Člen 2
   Roki in postopki za predložitev načrtov
   1.   Organizacije proizvajalcev svoje prve načrte svojim pristojnim nacionalnim organom predložijo do konca februarja 2014. Organizacije proizvajalcev, priznane po 1. januarju 2014, svoje prve načrte pristojnim nacionalnim organom predložijo osem tednov po njihovem priznanju. Nadaljnji načrti se predložijo osem tednov pred iztekom veljavnih načrtov.
   2.   Če pristojni nacionalni organ meni, da je namen načrta, ki ga je predložila organizacija proizvajalcev, uresničevanje ciljev iz členov 3 in 7 Uredbe (EU) št. 1379/2013, navedeni načrt odobri v šestih tednih po njegovem prejemu in o tem nemudoma obvesti organizacijo proizvajalcev.
   3.   Kadar pristojni nacionalni organ meni, da z načrtom, kot je bil predložen, ni mogoče uresničiti ciljev iz členov 3 in 7 Uredbe (EU) št. 1379/2013, o tem obvesti organizacijo proizvajalcev v roku iz odstavka 2 tega člena. Organizacija proizvajalcev spremenjeni načrt predloži v dveh tednih.
   4.   Rok za odobritev spremenjenega načrta je štiri tedne po njegovem prejemu.
   5.   Če pristojni nacionalni organ načrta ne odobri ali ne zavrne v skladu z odstavkom 2 ali 4, se načrt šteje za odobrenega.
   Člen 3
   Revizija načrtov
   1.   Če pristojni nacionalni organ meni, da je namen revidiranega načrta, predloženega v skladu s členom 28(4) Uredbe (EU) št. 1379/2013, uresničevanje ciljev iz členov 3 in 7 navedene uredbe, navedeni načrt odobri v štirih tednih po njegovem prejemu in o tem nemudoma obvesti organizacijo proizvajalcev.
   2.   Kadar pristojni nacionalni organ meni, da z revidiranim načrtom, kot je bil predložen, ni mogoče uresničiti ciljev iz členov 3 in 7 Uredbe (EU) št. 1379/2013, o tem obvesti organizacijo proizvajalcev v roku iz odstavka 1 tega člena. Organizacija proizvajalcev spremenjeni načrt predloži v dveh tednih.
   3.   Rok za odobritev spremenjenega načrta je štiri tedne po njegovem prejemu.
   4.   Če pristojni nacionalni organ revidiranega načrta ne odobri ali ne zavrne v skladu z odstavkom 1 ali 3, se načrt šteje za odobrenega.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. decembra 2013
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  Glej stran 1 tega Uradnega lista.
   
      PRILOGA
      
         PODROBNA STRUKTURA NAČRTOV PROIZVODNJE IN TRŽENJA
      
      ODDELEK 1
      
         Splošne informacije o organizaciji proizvajalcev
      
      
                  —
               
               
                  Ime
               
            
                  —
               
               
                  Vrsta
               
            
                  —
               
               
                  Identifikacijska oznaka
               
            
                  —
               
               
                  Lokacija
               
            
                  —
               
               
                  Število članov
               
            
                  —
               
               
                  Promet (podrobno po vrstah)
               
            
                  —
               
               
                  Obseg ulova ali nabiranja (podrobno po vrstah)
               
            ODDELEK 2
      
         Program proizvodnje in strategija trženja
      
      V tem oddelku je okvirni načrt ponudbe in opis, kako bo zagotovljena ustreznost dobave s tržnimi zahtevami v smislu kakovosti, količine in predstavitve, zlasti za najpomembnejše vrste, ki se tržijo.
      ODDELEK 3
      
         Ukrepi za uresničevanje ciljev iz člena 7 Uredbe (EU) št. 1379/2013
      
      Ta oddelek med drugim opisuje ustrezne ukrepe, določene v členu 8 Uredbe (EU) št. 1379/2013, ki jih organizacija proizvajalcev namerava uporabiti za uresničevanje različnih ciljev iz člena 7 iste uredbe.
      ODDELEK 4
      
         Ukrepi za uravnavanje dobave nekaterih vrst
      
      Ta oddelek med drugim opisuje ustrezne ukrepe, določene v členu 8 Uredbe (EU) št. 1379/2013, ki jih organizacija proizvajalcev namerava uporabiti za uravnavanje ponudbe vrst, katerih trženje je med letom običajno težavno.
      ODDELEK 5
      
         Sankcije in nadzorni ukrepi
      
      Ta oddelek določa opis sankcij, ki se uporabljajo za različne vrste kršitev, do katerih bi lahko prišlo pri izvajanju načrtov proizvodnje in trženja. Poleg tega lahko vključuje opis ustreznih ukrepov, določenih v členu 8 Uredbe (EU) št. 1379/2013, ki jih organizacija proizvajalcev namerava uporabiti za zagotavljanje nadzora in skladnosti dejavnosti njenih članov s pravili, ki jih je določila.